रोडवेज बस के नीचे आने से छात्र की मौत
डीग| डीगके लक्ष्मण मन्दिर के पास शुक्रवार की शाम बस में चढ़ते समय बस के नीचे जाने से एक छात्र की मौके पर ही मौत हो गई। सूचना पर पहुंची पुलिस ने मृतक का राजकीय चिकित्सालय मे पोस्टमार्टम कर शव परिजनों के सुपुर्द कर दिया। जानकारी के अनुसार कामां निवासी मृतक छात्र तपेश (21) पुत्र योगेश बंसल डीग मे एक निजी कोचिंग सैटर पर कोचिंग करने आता था। कोचिंग के बाद कामां जाने के लिए लक्ष्मण मन्दिर के पास तिराहे पर खड़ा हुआ था। बस में चढ़ते समय गिरने पर बस के नीचे जाने से छात्र की मौत हो गई। मृतक छात्र के पिता कामां में एक दैनिक समाचार पत्र के ऐजेंट है। मृतक छात्र पढ़ाई के साथ-साथ सुबह अखबार वितरण का काम करता था।
छात्र तपेश।
hin_Deva hin_Deva mag_Deva